  Туспуктэм: vk.com (Министерство спорта и молодежной политики УР) Майя Бывальцева Удмуртиысь егитъёсын ужанъя агентствоен кивалтӥсе Алексей Выстребов юнматэмын. Улосвыллэн тӧроеныз Александр Бречаловен кинюртэм косэт элькун тӧрлыкъёслэн нимлыко сайтазы шараямын. Алексей Выстреборв агентствоен 2022-тӥ арысь 15-тӥ инвожоысен 2023-тӥ арысь 6-тӥ инвожоозь кивалтоз. ВАТСАН Алексей Анатольевич Выстребов вордскиз Ижкарын 1986-тӥ арын 23-ти пӧсьтолэзе. 2008-тӥ арын Ижысь техникя кун университетэз «Металлообрабатывающие станки и комплексы» ӧнеръя йылпумъяз. 2008-2019 аръёсы Ижкарын коммерци ёзэсъёсын пӧртэм интыужъёсын тыршиз, Москваын бадӟым ужрадъёсты радъянэн выриз. 2019-тӥ арысь куарусёнысен «Калашников спорт» огазеяськонлэн кивалтӥсез вал. 2021-тӥ арын толсуре Удмуртиысь физкультурая, спортъя но егитъёсын ужан политикая министрлэн воштӥсез луиз. Кышнояськемын, нылыз вань. Тодэ вайытом, 2021-тӥ арын шуркынмонэ тодмо луиз, Удмуртиын кык выль агентствоос кылдытозы – туризмъя но егитъёсын ужанъя. Туризмъя агентствое кивлтӥсе Юлия Бадаш юнматэмын. Тегъёс: Удмуртия егитъёс кивалтӥсьёс Ижкар  